Kofi Frimpong

**Kofi Frimpong** (ba naŋ dɔge 17 gyoone 1951) e la yɛroŋ erɛ ane Ghana pɔleteesa. O da e la begemaale die mɛmba naŋ areko Kwabre East gbandige naŋ be Ashanti Irigyiŋ poɔ, Ghana, a 4th,5th ane 6th begemaale die poɔ a Ghana republic anaare eŋɛ. O e la wɔɔ paati mɛmba.

## Nyɔvore Piiluu ane Ganzanne
Ba da dɔge la Frimpong 17 gyoone 1951 poɔ. O baa la Ntonso, teŋɛ kaŋa naŋ be a Ashanti Irigyiŋ poɔ, Ghana. O e la University of Ghana (UG) sakuuri bie. O taa la Art bakyila degeree Sociology ane Political Science eŋɛ yi a yuniveniti. O nyɛ la a degeree ŋa 1978 poɔ.

## Dompole
Frimpong e la yɛroŋ erɛ. Ona da la a managyiŋ daarɛɛta ko Bakota Medical Technology Limited Kumasi poɔ. A ŋaaŋ da eɛ la sɛre kyɛ ka o da wa bɔ a politikal ɔfere 2004 poɔ.

## Politikal dompole
Frimpong e la mɛmba ko a wɔɔ paati. O da leɛ la begemaale die mɛmba a yi gyɛnoɔre 2005 saŋa na o naŋ da wa di a gyɛneraa nuneɛ Disembare 2004 poɔ.O da la arɛɛ la gbɛre buyi zaa a di. Ona da la a MP ko a Kwabre East gbandige. Ba da ɛlɛte o la ka o e begemaale die mɛmba ko o gbandige a 4th, 5th ane 6th begemaale die poɔ a Ghana republic anaare eŋɛ.

## Nuneɛ
Ba da ɛlɛte la Frimpong ka o e begemaale die mɛmba ko a Kwabre East gbandige naŋ be a Ashanti Irigyiŋ poɔ, Ghana, a fɔrɔ soba eŋɛ a 2004 Ghana gyɛneraa nuneɛ eŋɛ. O da die la a wɔɔ paati yuori eŋɛ. O gbandige da poɔ la a begemaale die kogiri 36 yi a kogiri 39 na poɔ a wɔɔ paati naŋ da di ana nuneɛ na poɔ ko a Ashanti Irigyiŋ. A wɔɔ paati da di la begemaale die kogiri yageroŋ noɔre lantaa naŋ e 128 yi a kogiri 230 poɔ. Ba da ɛlɛte o la ne 42,094 nuneɛre yi a 51,871 nuneɛre zaa lantaa neɛ soŋ. A ŋaaŋ da manne ne la 81.2% yi a nuuri zaa lantaa neɛ soŋ. Ba da ɛlɛte o la kyɛ bare Augustine Yeboah Domfeh naŋ e kataweɛ paati bie ane Agnes Donkor naŋ e Nɔdaa paati bie. A bama da nyɛ la 8,906 ane 871 nuneɛre seŋ ana tutaa lɛ yi a nuuri zaa lantaa neɛ soŋ. A ama da manne ne la 17.2% ane 1.7% seŋ anaŋ tutaa lɛ yi a nuuri zaa lantaa neɛ soŋ.

2008 poɔ, o da di la a gyɛneraa nuneɛ a wɔɔ paati yuori eŋɛ ko ana gbandige na ne o zu. O gbandige da poɔ la a begemaale die kogiri 34 poɔ yi a kogiri 39 na poɔ a wɔɔ paati naŋ da di ana nuneɛ na poɔ ko a Ashanti Irigyiŋ. A wɔɔ paati da di la bayageroŋ begemaale die kogiri noɔre lantaa naŋ e 109 yi a kogiri 230 na poɔ. Ba da ɛlɛte o la ne 41,454 nuneɛre yi a 54,517 nuuri zaa lantaa neɛ soŋ. A ŋaaŋ da manne ne la 76.04% yi a nuuri zaa lantaa neɛ soŋ. Ba da ɛlɛte o la kyɛ bare Bismark Adu-Asere kataweɛ paati bie, Zacharia Awuah naŋ e Democratic Freedom Party bie ane Alice Duah Boateng naŋ e Convention People's Party bie. A bama da nyɛ la 10,824, 555 ane 1,684 nuneɛre seŋ anaŋ tutaa lɛ. A ama da manne ne la 19.85%, 1.02% ane 3.09% seŋ anaŋ tutaa lɛ yi a nuuri zaa lantaa neɛ soŋ.

2012 poɔ, o da di la a gyɛneraa nuneɛ la maale a wɔɔ paati yuori eŋɛ ko ana gbandige na ne o zu. Ba da ɛlɛte o la ne 62,048 nuneɛre yi a 82,377 nuuri zaa lantaa neɛ soŋ. A ŋaaŋ da manne ne la 75.32%  yi a nuuri zaa lantaa neɛ soŋ. Ba da ɛlɛte o la kyɛ bare  Fatao Iliyasu naŋ e kataweɛ paati bie, Zacharia Awuah naŋ e Progressive People's Party bie ane Edward J.B Danquah sommeŋɛ bie. A bama da nyɛ la 17,521, 1,284 ane 1,524 nuneɛre yi a nuuri zaa lantaa neɛ soŋ. A ama da manne ne la 21.27%, 1.56% ane 1.85% seŋ anaŋ tutaa lɛ yi a nuuri zaa lantaa neɛ soŋ.

## Meŋɛ Nyɔvore
Frimpong e la kiristabie. O e la Seventh-Day Adventist. O be la kultaa die ane biiri pie.

## Muuli kyɛ meŋɛ nyɛ

* https://en.wikipedia.org/wiki/List_of_MPs_elected_in_the_2004_Ghanaian_parliamentary_election
* https://en.wikipedia.org/wiki/List_of_MPs_elected_in_the_2008_Ghanaian_parliamentary_election
* https://en.wikipedia.org/wiki/List_of_MPs_elected_in_the_2012_Ghanaian_parliamentary_election

## Sommo Yizie